rlitschk/wikidir huggingface dataset:
D Frànzeescha Präsidantswàhla vu 2022 han àm 10. Àwril 2022 un àm 24. Àwril 2022 stàtt gfunda. Dr Präsidant ìsch fer 5 Johr gwählt worra. As sìn d 12. Wàhla vu dr 5. Repüblik ìm Frànkrìch gsìì. Dr Emmanuel Macron ìsch wìder Präsidant gwählt worra. Nicolas Dupont-Aignan █ Debout la France Valérie Pécresse █ Les Républicains Anne Hidalgo █ Parti socialiste Emmanuel Macron █ La République en marche Jean Lassalle █ Résistons Marine Le Pen █ Rassemblement national Éric Zemmour █ Reconquête Nathalie Arthaud █ Lutte ouvrière Jean-Luc Mélenchon █ La France insoumise Philippe Poutou █ Nouveau Parti anticapitaliste Fabien Roussel █ Parti communiste français Yannick Jadot █ Europe Écologie Les Verts Dr Nicolas Dupont-Aignan (* 7. März 1961 z Pàris) ìsch dr Kàndidàt vu dr Pàrtei „Debout la République“. D Valérie Pécresse (* 14. Juli 1967 z Neuilly-sur-Seine) ìsch a Polilitikera. Sa ìsch àn da Primaires-Wàhla vu da Rachts-Pàrtèi üssakumma. D Anne Hidalgo (* 19. Juni 1959 z San Fernando, ìn Spània) ìsch d Kàndidàtin vum Parti Socialiste. Sa ìsch Maire vu Pàris un Vice-Präsidantin vu dr Métropole du Grand Paris. Dr Emmanuel Macron (* 21. Dezamber 1977 z Amiens) hàt sina eigena Pàrtèi grìnda. Ar ìsch dr Präsidant
In däre Lischt wäre di Abgordnete im Kommunallanddag vu dr Hauezollersche Land in dr zwoote Wahlperiod vu dr Weimarer Republik 1922–1925 ufzellt. Dr Kommunallanddag het ab 1919 24 Mitglider ghaa, wu in eme Wahlkrais in freier un glycher Wahl gwehlt wore sin. Di Hauezollersche Land sin in dr Hauptsach kadolisch gsii. Di Dytsch Zäntrumsbartei (Zäntrum) het bi dr Kommunallanddagswahl 1922 insgsamt 16 Mandat (−3) iberchuu, di Dytsch Demokratisch Bartei (DDP) vier (+1) un di Sozialdemokratisch Bartei vu Dytschland (SPD) (−1). Zum erschte Mol im Kommunallanddag verdrätte gsii sin d DNVP un d KPD mit je aim Mandat. Vorsitzer vu Kommunallanddag un Landesuusschuss isch dr Carl Vogel gsii. Dr Kommunallanddag het no dr Preußische Verfassig vu 1920 ai Mitglid in Preußische Staatsrot gwehlt. Des isch vu 1919 bis 1930 dr Emil Belzer gsii. Josef Mühlebach: Der Landeskommunalverband der Hohenzollerischen Lande. Geschichtliche Entwicklung, Rechtsgrundlagen und Aufgabengebiete, Sigmaringen 1972 (= Arbeiten zur Landeskunde Hohenzollerns, Heft 10), S. 93–94, 102, 106. In dr Summe git des 23 Mandat, in dr Wuälle sin au nume 23 Abgordneti ufgfiert. Ai Sitz isch schyns nit bsetzt gsii. Preußischi Verfassig, Artikel 32 (3), online
In däre Lischt wäre di Abgordnete im Kommunallanddag vu dr Hauezollersche Land in dr dritte Wahlperiod vu dr Weimarer Republik 1925–1929 ufzellt. Dr Kommunallanddag het ab 1919 24 Mitglider ghaa, wu in eme Wahlkrais in freier un glycher Wahl gwehlt wore sin. Di Hauezollersche Land sin in dr Hauptsach kadolisch gsii. Di Dytsch Zäntrumsbartei (Zäntrum) het bi dr Kommunallanddagswahl 1925 insgsamt 17 Mandat (+1) iberchuu, di Dytsch Demokratisch Bartei (DDP) drei (−1) un d DNVP (Hauezollerscher Buurebund) vier (+1). Vorsitzer vu Kommunallanddag un Landesuusschuss isch dr Carl Vogel gsii. Dr Kommunallanddag het no dr Preußische Verfassig vu 1920 ai Mitglid in Preußische Staatsrot gwehlt. Des isch vu 1919 bis 1930 dr Emil Belzer gsii. Josef Mühlebach: Der Landeskommunalverband der Hohenzollerischen Lande. Geschichtliche Entwicklung, Rechtsgrundlagen und Aufgabengebiete, Sigmaringen 1972 (= Arbeiten zur Landeskunde Hohenzollerns, Heft 10), S. 94, 102, 106. Preußischi Verfassig, Artikel 32 (3), online
In däre Lischt wäre di Abgordnete im Kommunallanddag vu dr Hauezollersche Land in dr vierte Wahlperiod vu dr Weimarer Republik 1929–1933 ufzellt. Dr Kommunallanddag het ab 1919 24 Mitglider ghaa, wu in eme Wahlkrais in freier un glycher Wahl gwehlt wore sin. Di Hauezollersche Land sin in dr Hauptsach kadolisch gsii. Di Dytsch Zäntrumsbartei (Zäntrum) het bi dr Kommunallanddagswahl 1929 insgsamt 15 Mandat (−2) iberchuu, di Dytsch Demokratisch Bartei (DDP) drei (±0) un d DNVP (Hauezollerscher Buurebund) vier (±0). D SPD het wider zwai Mandat gwunne. Vorsitzer vu Kommunallanddag un Landesuusschuss isch dr Carl Vogel gsii. Dr Kommunallanddag het no dr Preußische Verfassig vu 1920 ai Mitglid in Preußische Staatsrot gwehlt. Des isch vu 1919 bis 1930 dr Emil Belzer gsii un 1930 bis 1933 dr Clemens Moser. Josef Mühlebach: Der Landeskommunalverband der Hohenzollerischen Lande. Geschichtliche Entwicklung, Rechtsgrundlagen und Aufgabengebiete, Sigmaringen 1972 (= Arbeiten zur Landeskunde Hohenzollerns, Heft 10), S. 95, 102, 106. Preußischi Verfassig, Artikel 32 (3), online
In däre Lischt wäre di Abgordnete im Kommunallanddag vu dr Hauezollersche Land in dr finmfte un letschte Wahlperiod vu dr Weimarer Republik 1933 ufzellt. Am 12. Merz 1933 isch zum letschte Mol e Kommunallanddag gwehlt wore. Ähnlig wie bi dr Rychsdagswahl ai Wuche vorhär, isch dr Wahlkampf unter em Druck vu dr NSDAP gstande. Ainewäg het s Zäntrum wider e Meehait im Kommunallanddag iberchuu. Mit em preußische Gsetz iber d Yyswytig vu dr Befugnis vu dr Oberpresidänte vum 15. Dezämber 1933 isch dr Kommunallanddag zum 31. Dezämber 1933 ufglest wore. Dr Kommunallanddag het 24 Mitglider ghaa, wu aber nume 23 bsetztz gsii sin un wu in eme Wahlkrais in freier un glycher Wahl gwehlt wore sin. Di Hauezollersche Land sin in dr Hauptsach kadolisch gsii. Di het bi dr Kommunallanddagswahl 1933 insgsamt 12 Mandat (−3) iberchuu, d NSDAP 10 Mandat (+10) un d DNVP (Hauezollerscher Buurebund) ai Mandat (-3). Vorsitzer vu Kommunallanddag un Landesuusschuss isch dr Karl Maier gsii. Dr Kommunallanddag het no dr Preußische Verfassig vu 1920 ai Mitglid in Preußische Staatsrot gwehlt. Des isch vu 1919 bis 1930 dr Emil Belzer gsii un 1930 bis 1933 dr Clemens Moser. Josef Mühlebach: Der Landeskommunalverband der Hohenzollerischen Lande. Geschichtliche Entwicklung,
Dr Kommunallanddag vu dr Hauezollersche Land isch vu 1875 bis zum 1. Jänner 1973 dr Kommunallanddag, des haißt s Barlemänt, vum Hauezollersche Landeskommunalverband gsii. Historisch het s in dr Hauezollersche Fischtedimer kai Landständ gee. D Verfassig vu Hauellezollre-Semmerenga het anne 1831 fir Hauellezollre-Semmerenga zum erschte Mol e Landtag, d Landständ vum Firschtedum Hauellezollre-Semmerenga, yygfiert. Z Hauellezollre-Hächenga isch 1798 d Hächenger Landesdeputation as landständigi Verdrättig gschaffe wore. Mit dr Ibernahm dur Preuße 1850 het d Arbet vu däne Ständeversammlige ufghert, ohni ass diräkt e Noofolgorganisation gschaffe woren isch. Die Hauezollersche Land sin formal Dail vu dr preußische Rhypovinz gsii. Wel Hauezollre wyt ewäg gsii isch vu dr Rhypovinz het s in dr maischte Beraich aber e organisatorischi Aigeständigkait gee, s Biet het wäge däm zum Dail dr Karakter vun ere aigene Provinz ghaa. Au fir d Volksverdrättig het s ebe ne aigene Kommunallandag gee un Hauezollre isch nit im Provinziallanddag vu dr Rhyprovinz verdrätte gsii. Anne 1853 hän alli Burgermaischter un Vegt vu dr Hauezollersche Land in ere Petition an preußische Chenig um d Yyfierig vun ere Volksverdrättig bäte. 1867 het dr Oberamtmann Emele e neii Initiativ doderzue aagfange. Mit dr Amts- un Landesornig vum 2. April 1873 isch dr Kommunallanddag
D’ Armelle Faesch-Pellerin (* 26. Dezamber 1981 z’ Mìlhüüsa, Owerelsàss) ìsch a frànzeescha Volleybàllschpìelera, wo-n-àls Schtällera schpìelt. Mìt’m Verain RC Cannes hàt sa dräimol d’ frànzeescha Maischterschàft, zwaimol d’ frànzeescha Pokàl un aimol d’ öiropäischa CEV-Maischterliga gwunna. Vu 2005 bis 2015 hàt sa biim Mìlhüüser Verain ASPTT Mulhouse gschpìelt, un sitter 2021 schpìelt sa bii dr ASE Rixheim z’ Rìxa ìm Owerelsàss. Züadam hàt sa zwìscha 2006 un 2014 mehr àss 100 Mol ìn dr frànzeescha Nàzionààlmànnschàft gschpìelt. Schun àls Maidla hàt d’ Faesch vu 1991 bis 1996 z’ Sää-Louis ìm Owerelsàss Volleybàll gschpìelt. Drnooh hàt sa vu 1996 bis 1999 a Bìldung àm Federààla Volleybàll-Ìnschtitüüt z’ Toulouse bikumma. Ìn ìhra Jugendsjoohra hàt àui d’ Faesch àm Elsassischa Regionààla Schportszäntrum z’ Mìlhüüsa träniart worra. Ànna 1999 hàt d’ Faesch ìhra äärschta Schrìtta ìn dr frànzeescha Nàzionààlmaischterschàft gmàcht, biim Verain RC Cannes, wo sallamols dr frànzeescha Maischter gsìì-n-ìsch. Därt ìsch sa dräi Joohra làng blìewa. Mìt dam Verain hàt sa ànna 2000, 2001 un 2002 d’ frànzeescha Maischterschàft gwunna, so wia dr frànzeescha Pokàl ànna 2000 un 2001. Drzüa hàt sa ànna 2000 mìt Cannes dr internàzionààla Wättkàmpf Top Volley z’ Bàsel gwunna. Ànna 2002 ìsch dr Verain àm Andschpìel vum
D’ Alexia Djilali (* 27. Oktoower 1987 z’ Mìlhüüsa, Owerelsàss) ìsch a frànzeescha Volleybàllschpìelera, wo-n-àls Üüssa-n-ààgrìffera schpìelt. Àls Profischpìelera ìsch sa z’äärscht vu 2004 bis 2014 biim Mìlhüüser Verain ASPTT Mulhouse gsìì, un drnooh vu 2014 bis 2018 biim Vandœuvre Nancy VB ìm Lothrìnga. Züadam hàt sa àb 2007 38 Mol ìn dr frànzeescha Nàzionààlmànnschàft gschpìelt. Ìhra äärschta Schrìtta-n-ìm Verain ASPTT Mulhouse hàt d’ Alexia Djilali gmàcht, wu sa 14 Joohra àlt gsìì-n-ìsch. Àn dara Zitt hàt sa ìn dr Kàtegorii Minimes gschpìelt; schuu doo ìsch d’ Magali Magail ìhra Träänera gsìì. A wittera Bìldung hàt d’ Djilali àm Pôle Espoirs vum Frànzeescha Volleybàll-Bund bikumma. Ànna 2004 hàt d’ Djilali ìhra äärschta Vertrààg àls Profischpìelera biim ASPTT Mulhouse unterzaichnet. Träniart ìsch sa z’äärscht vum Martin Panou worra, un drnooh vu dr Magali Magail. Obwohl sa aina vu da Dianschtältschta-n-ìm Verain gsìì-n-ìsch, ìsch sa numma Ärsàtz-Schpìelera gsìì. Àm And vun ìhra äärschta zwai Joohra z’ Mìlhüüsa ìsch dr Verain àm 3. Plàtz vum Frànkriich-Pokàl ànakumma. Vu 2007 bis 2012 ìsch d’ Djilali mìt Mìlhüüsa jeeds Joohr àm 2. Plàtz vu dr Frànzeescha Maischterschàft ànakumma, so wia-n-àm 2. Plàtz vum Frànkriich-Pokàl ìn da Joohra 2009, 2010 un 2012; jedsmol ìsch dr Verain
D Nina Mavis Brunner (* 25. April 1981 z Schänis) isch e Schwyzer Färnsehschurnalischti un Moderatori. Mer chännt si syt 2006 as Moderatori vum Wuchemagazin Schwyzwyt uf 3sat. Syt 2010 presäntiert si s Färnsehmagazin Tonspur – Der Soundtrack meines Lebens. D Brunner het in dr Oschtschwyz d Wirtschaftsmatura abglait un no an dr Uniwersitet Züri Ethnology un Filmwisseschaft studiert. Scho in dr Zyt vum Studium het si ne Praktikum bi TV Berlin gmacht. Noch em Studium het si zerscht bi B&B Endemol Shine z Züri as Redakteuri un Moderatori vu Sport- un Nochrichtesändige gschafft. No andere berueflige Statione bim BR un in dr Redaktion vu dr Rundschau bim Schwyzer Färnseh isch si 2005 in d Schwyzer Redaktion vum Sänder 3sat gwägslet. Dert het si unter anderem Bydreg fir d Sändig Kulturzeit gmacht un het vum Wältwirtschaftsforum uf Tavaas brichtet. Syt Jäner 2006 presäntiert si d Sändig Schwyzwyt, 2007 het si d Sändig denkmal moderiert. Syt Augschte 2010 isch si Moderatori vum Format Tonspur – der Soundtrack meines Lebens, derzue het si dr Thementag: Abenteuer Alpen uf 3sat moderiert. Syt em 6. Februar 2017 moderiert si uf 3sat, im Wägsle all Wuche mit drei andere Moderatore*ne, d Sändig Kulturzyt. Kulturplatz: Nina
Des isch e Liste vu dr benennte geologische Strukture uf dr Io. Lueg au bi dr Liste vu dr Berge uf dr Io. Eruptivi Zentere uf dr Io, Gegende wo typischerwiis grösseri vulkanischi Aktivität beobachtet worre isch, sin uf Vulkangötter un/oder Schmidde us verschiidene Mythologie daift Uf Io sin catenae (Kraterchette) uf Sunnegötter us verschiidene Mythologie daift. Ionischi fluctus (Gegende vu Lavaströme) sin entweder daift uf Fir un Dundergötter us verschiidene Mythologie, oder uf Gegende us dr grichische Mythologi mit ere Verbindig mit dr Nymphe Io. Ionischi mensae (Dafelberge) sin daift uf mythologichi Figure im Zämmehang mit Fyr oder dr Nymphe Io. Lueg Liste vu dr Berge vu dr Io Lueg Liste vu dr Paterae vu dr Io Ionischi plana (Plateaus) sin entweder daift uf Gegende us dr grichische Mythologi mit ere Verbindig mit dr Nymphe Io. Ionischi regiones (Regione) sin hauptsächlich daift uf Gegende us dr grichische Mythologi mit ere Verbindig mit dr Nymphe Io. Ionischi tholi (Hüegel) sin daift uf mythischi Figure mit ere Verbindig zue Fyr oder dr Nymphe Io. USGS: Io nomenclature
S Kabinett Schäffer isch am 28. Mai 1945 vu dr amerikanische Bsatzigsmacht as Staatsregierig vum Freistaat Bayern yygsetzt. S isch di erscht bairisch Landesregierig noch en Änd vum Zweete Wältchrieg gsii. Wu d Militärregierig gmaint het, ass dr Schäffer dr effetli Dienscht nit rigoros gnue vu ehmolige Barteimitglider vu dr NSDAP gsyferet het, het si am 28. Septämber 1945 ihn un sy Kabinett entloo. Noch ihm isch s Kabinett Hoegner I chuu. 1) Vor dr Uflesig 1933 Mitglid vu dr BVP; ab Ändi 1945 Mitglid vu dr CSU (formäll grindet am 11. / 13. Oktober z München un Würzburg). 2) Ab Ände 1945 Mitglid vu dr CSU (formäll grindet am 11. / 13. Oktober z München un Würzburg). Bayern nach dem II. Weltkrieg. Haus der Bayerischen Geschichte, abgruefen am 13. Dezember 2015.
S Kabinett Held II isch vum 31. Juli 1928 bis 10. Merz 1933 d Landesregierig vu Bayern gsii. S Kabinett von Epp het d Regierig Held in dr Dääg vum 7. Merz bis 27. Merz 1933 vu dr Macht verdrängt. D Rychsdagswahl vum 5. Merz 1933 het e Meehait vu dr NSDAP brocht. Dodruf het dr Rychsinneminischter Frick am 9. Merz dr Franz von Epp zum Rychskommissar z Bayern yygsetzt („zur Erhaltung öffentlicher Sicherheit und Ordnung“). Dr Epp het am 16. Merz verchindet, är heeb noch em „Ruggdritt“ vum Held jetz mit syre Kommissariatsregierig alli Regierigsmacht ibernuu. Dr Held het am 27. Merz in dr Schwyz d Zuestimmig zue syre Absetzig verchindet. Winfried Becker: Heinrich Held (1868-1938). Aufstieg und Sturz des bayerischen Parlamentariers und Ministerpräsidenten. In: Zeitschrift für bayerische Landesgeschichte 72 (2009), 807–891.
S Kabinett Hoffmann II isch vum 31. Mai 1919 bis 16. Merz 1920 d Landesregierig vu Bayern gsii. Scho s Kabinett Hoffmann I unter em Minischterbresidänt Johannes Hoffmann isch no Uusriefig vu dr Münchner Räterepublik mit em Landdag uf Bamberg uusgwiche. Freikorpsainhaite, wu z hildf gruefe wore sin, hän zäme mit preußische un wirttebärgische Rychswehrverbänd München bis zum 2. Mai 1919 zrugg eroberetr. D Bamberger Verfassig isch am 12. Augschte 1919 vu dr Mitglider vum Landdag un dr Regierig vu BVP un Meehait-SPD bschlosse wore. Bis zum 17. Augschte 1919 het s Kabinett als furt z Bamberg dagt un isch no uf München retuurchuu. Noch em Kapp-Putsch im Merz 1920 isch dr Hoffmann as Minischterbresidänt vum Freistaat Bayern zruggdrätte. Kabinett Hoffmann II, 1919/20 Horst Nusser (1970): Militärischer Druck auf die Landesregierung Johannes Hoffmann vom Mai 1919 bis zum Kapputsch (pdf)
S Kabinett Hoegner I isch vum 28. September 1945 bis zum 16. Dezämber 1946 d Staatsregierig vum Freistaat Bayern gsii. Wie scho s Kabinett Schäffer isch au d Regierig Hoegner vu dr amerikanische Bsatzigsmacht yygsetzt wore. In dr konschtituierende Sitzig vum nei gwehlte erschte Bairische Landdag am 16. Dezämber 1946 isch dr Hoegner as Minischterbresidänt zruggdrätte, was no dr neie Verfassig vum Freistaat Bayern zum Ruggdritt vu dr gsamte Staatsregierig gfiert het. S Kabinett Hoegner het d Amtsgschäft ytergfiert bis zur Bildig vu dr Regierig Ehard am 21. Dezämber 1946. Kabinett Dr. Wilhelm Hoegner (1945-1946). In: www.bayern.de. Bayerische Staatsregierung, abgruefen am 5. Juni 2020.
S Kabinett von Epp isch as kommissarische Minischterrot vum 10. Merz bis 12. April 1933 di kommissarisch Landesregierig vu Bayern gsii. S Kabinett von Epp het d Regierig Held in dr Dääg vum 7. Merz bis 27. Merz 1933 vu dr Macht verdrängt. D Rychsdagswahl vum 5. Merz 1933 het e Meehait vu dr NSDAP brocht. Dodruf het dr Rychsinneminischter Frick am 9. Merz dr Franz von Epp zum Rychskommissar z Bayern yygsetzt („zur Erhaltung öffentlicher Sicherheit und Ordnung“). Dr Epp het am 16. Merz verchindet, är heeb noch em „Ruggdritt“ vum Held jetz mit syre Kommissariatsregierig alli Regierigsmacht ibernuu. Dr Held het am 27. Merz in dr Schwyz d Zuestimmig zue syre Absetzig verchindet. Walter Ziegler: Kabinett Held IV, 1932-1933. In: Historisches Lexikon Bayerns. Winfried Becker: Heinrich Held (1868-1938). Aufstieg und Sturz des bayerischen Parlamentariers und Ministerpräsidenten. In: Zeitschrift für bayerische Landesgeschichte 72 (2009), 807–891.
Rassetheorie (zämmegfasst as Rassekunde oder Rasseleer) si Theorie, wo d Menschhäit in verschiideni Rasse iidäile. Si sin vor allem im 19. und im früeje 20. Joorhundert seer iiflussriich gsi, gälte aber hüte as überholt und wüsseschaftlig nit haltbar. D Rasse si primär ufgrund vo üsserlige (phenotüpische) Merkmol wie Hutfarb, Behoorig oder Schädelform tüpologisch underschiide worde, Vilmol si aber au zuesätzligi Underschiid im Charakter und de Fähigkäite vo de Indiwidue aagnoo bzw. behauptet worde. In verschiidene gsellschaftlige und politische Miliöö und zu verschiidene Zite isch d Bezäichnig „Rasse“ underschiidlig interpretiert worde bim grubbiere oder Klasifiziere vom Mensch. In dr Anthropologii isch Rasse vom spoote 17. Jahrhundert bis gege s Ändi vom 20. Joorhundert vilmol sünonüm mit Volk brucht worde. Au in dr Ethnologii und dr Soziologii und as Rassebiologii in dr Biologii het s Rassekonzäpt gee, wo uf e Mensch bezoge gsi sin. Sonigi Iidäilige vo dr Menschhäit si zum Däil nume nöitrali Versüech gsi gsi d Mensche z klassfiziere, zum Däil sin si aber au mit Wärtige verbunde gsi: mä aagäblig hööcher- und minderwärtigi Menscherasse underschiide (Rassismus) und behauptet, es gäb Zsämmehäng zwüsche rassisch bedingte Äigeschafte und dr Kulturentwigglig. In dr Biologii wird d Art Homo sapiens hüte weder in
S Kabinett Siebert isch vum 12. April 1933 bis 1. Novämber 1942 d Landesregierig vu Bayern gsii. S Kabinett Siebert isch noch em kommissarische Kabinett von Epp (NSDAP) chuu. Dr glychgschaltet Bairisch Landdag isch am 28. un 29. April 1933 zum letschte Mol zämechuu un het s Gsetz „zur Behebung der Not des bayerischen Volkes und Staates“ bschlosse, also e Ermächtigungsgsetz zue Gunschte vum Kabinett, wu si dr Landdag sälber dermit iberflissig gmacht het. Är isch derno nimi yygruefe wore. Dr Siebert isch am 1. Novämber 1942 gstorbe. Wel dr Adolf Wagner ab em Juni 1942 noch eme Schlagaafall amtsuufähig gsii isch, isch dr Paul Giesler Noofolger wore un het au d Gschäft vum bairische Inneminischterium un vum Kultusminischterium wytergfiert, wu bishär im Kabinett Siebert em Wagner syni Ämter gsii sin. Daniel Rittenauer: Das Amt des Bayerischen Ministerpräsidenten in der NS-Zeit (= Schriftenreihe zur bayerischen Landesgeschichte. Band 169). C. H. Beck, München 2018, ISBN 978-3-406-10784-9. Daniel Rittenauer, Kabinett Siebert (1933-1942). In: Historisches Lexikon Bayerns
S Kabinett Giesler het vum Novämber 1942 bis Mai 1945 d Gschäft vu dr Landesregierig vu Bayern gfiert. Wäg dr Glychschaltig vu dr Länder im Dytsche Rych het des aber bolitisch fascht nyt ghaiße. De facto isch dr Paul Giesler s ainzig Mitglid im Kabinett gsii, wel er au d Amtsgschäft fir dr chrank Adolf Wagner gfiert het. Blän fir e Verwaltigsreform, wu d Ufgabe vu allne Minischtzerie in aim Gsamtminischterium hätte solle zämegfasst wäre dermit, sin bis zum Änd vum Chrieg nimi umgsetzt wore. Am 29. April 1945 isch dr Giesler vu dr US-Druppe, wu aagruckt sin, us München gflichtet. Daniel Rittenauer: Das Amt des Bayerischen Ministerpräsidenten in der NS-Zeit (= Schriftenreihe zur bayerischen Landesgeschichte. Band 169). C. H. Beck, München 2018, ISBN 978-3-406-10784-9 (Iigschränkti Vorschau uf books.google.de).
Uf dr Komferänz vo Évian, wo uf d Iniziative vom US-Bresidänt Franklin D. Roosevelt z Stand cho isch, häi d Verdräter vo 32 Staate und 24 Hilfsorganisazioone über s Brobleem vo de Flüchtlingszaale vo Juude us Dütschland und Ööstriich greedet, wo schnäll gwaggse worde si. Wil d Schwiz Angst gha het, ass e Dräffe am Sitz vom Völkerbund z Gämf iir Verheltnis zum nazionalsozialistische Dütschland chönnt belaste, häi sich die Delegierte z Évian-les-Bains in Frankriich droffe. D Konferänz isch e Feelschlag gsi, wil sich usser dr Dominikanische Republik alli andere Staate gwäigeret häi, mee jüüdischi Flüchtling ufznee. S nazionalsozialistische Reschim vom Adolf Hitler het s Schitere vo dr Komferänz für sini antisemitischi Bropaganda usgschlachdet. E Hufe Zitzüüge und Historiker gseen in Évian e moralischs Versage vo de westlige Demokratie, wil en anders Resultat e Hufe Juude vor dr Ermordig im Holocaust hätt chönne bewaare. Magnus Brechtken: „Madagaskar für die Juden“. Antisemitische Idee und politische Praxis 1885–1945. Oldenbourg, München 1997, ISBN 3-486-56240-1 (Studien zur Zeitgeschichte 53), (Zugleich: Bonn, Univ., Diss., 1995) (Volltext digital verfügbar). Hans Jansen: Der Madagaskar-Plan. Die beabsichtigte Deportation der europäischen Juden nach Madagaskar. Herbig, München 1997, ISBN 3-7844-2605-0. Michael Marrus: Évian. In: Dan Diner (Hrsg.): Enzyklopädie jüdischer Geschichte
D Barbara-Maria „Barbi“ Henneberger (* 4. Oktober 1940 z Stoufa; † 12. April 1964 bi St. Moritz, Schwyz) isch in dr 1960er Johr e dytschi Skirännlaiferi un olympischi Bronzemedaille-Gwinneri im Slalom. Scho ase jung het si s Talänt fir dr alpin Wintersport begaischteret. Drotz em Yyspruch vum Jugedreferänt Bairische Skiverband (BSV) isch si 1957 as amtierendi dytschi Jugedmaischteri scho in dr Senioreklass bi dr Dytsche Maisterschafte im Slalom uf em Laber bi Oberammergau derby gsii. Im Riiseslalom isch si diräkt uf dr dritt Blatz in dr Gsamtwärtig chuu, derwylscht si im Kombinationswettbewärb disqualifiziert woren isch. D Henneberger isch in di stark verjingt Nationalmannschaft gruefe wore un isch unter em Trainer Engelbert Haider im Oktober 1957 bim erschte Trainingslehrgang uf dr Zugspitz derby gsii. In dr Johr 1962 un 1963 isch si im Abfahrtslauf un em Riiseslalom, 1960 un 1962 in dr Kombination un 1964 im Slalom Dytschi Maischteri wore. Derzue sin no zehn Vizemaischterschafte chuu, fimfmol isch si Dritti gsii. 1962 isch si Studänte*newältmaischteri wore. Ire greschte Triumph het si bi dr Olympische Winterspiil 1960 z Squaw Valley as Bronzemedaillegwinneri im Slalom gfyrt. In dr Kombination, wu nume fir d Wältmaischterschafte zellt het, het si au d Bronzemedaille gwunne. D
D Theresa Dold ( * 1983) isch e dytschi Liedermacheri. Si schrybt und singt Lieder uf Dytsch, Änglisch un au uf Alemannisch. Si isch e Dochter vu dr Schwarzwälder Liedermacheri Roswita Dold un em Alfred Dold, eme Imker un Holzschnitzer. Ufwagse isch d Theresa Dold z Stääge im Schwarzwald. Di erschte Akkord uf dr Gitarre het ere d Mueter bybrocht, wu si zeh Johr alt gsii isch. Scho in ire Juged het d Theresa Dold aafange sälber Lieder schrybe un het Stroßemusik gmacht un isch uf Jugedfeschtival ufdrätte. No dr Schuel het si 2005 z Hamburg an dr Hochschuel fir Musik & Theater dr Kontaktstudiegang fir Popularmusik gmacht un nocherdani drei Johr lang Popmusik an dr Hamburg School of Music studiert. In däne Johr het si scho verschideni Engaschmänt un Ufdritt as Solischti, im Duo, im Trio un mit dr Theresa Dold Band ghaa. Si het verschideni Bryys un Uuszaichnige gwunne. Scho 2004 isch si bis ins Halbfinal vum Dytsche Rock & Pop Bryys chuu. Anne 2005 het si mit aigene Lieder dr erscht Bryys bim „SongLive“ Kreativ-Wettbewärb vu dr Sängerakademie Hamburg gwunne. 2008 isch si as „Elexir Strings-Künstlerin“ uuszaichnet wore. Si het au as Sänger un Täxteri bim Liederoobe
47.5587.586Koordinate: 47° 33′ 29″ N, 7° 35′ 10″ O; CH1903: 611093 / 267487 S Hoosesagg Museeum isch 1995 an dr Imbergasse 31 uffdoo worde und isch s chlinste Museeum z Baasel. Es bestoot us ere äinzige Witriine. Dr Naame chunnt drvo, ass jeede Geegestand, wo usgstellt isch, im ene Hoosesagg Platz het. S Museeum befindet sich in dr Basler Innestadt, im Woonhuus vo dr Familie Vergeat. Dr Naame vom Huus isch Zum häilige Kristoffel und isch mee wie 600 Joor alt. 1345 isch s zum erste Mol in ere Chronik erwäänt worde. Elf Joor spööter het s s Baasler Äerdbeebe überstande. Dusse uf dr Wand het s Bild vom häilige Kristoferus mit em Jesuschind. Es wird verzellt, ass im Huus die ersti Hebamme vo dr Stadt gläbt het. Die zentrali Laag rund um e Noodlebärg isch dr Grund gsi, wiso s Glaasfänster in dr Husdüür zum e chliine Museeum unfunkzioniert worde isch. Jeede Daag chömme hunderti vo Turiste und Fuessgänger und e Hufe Stadtfüerige am Huus verbii. D Lüt häi gärn in das alte Huus iinegluegt und für daas isch s Fänster in dr Düüre braktisch gsi. Anstatt das Fänster zuezmache, so dass mä nüm het chönne iineluege,häi d Bewooner